pythainlp/thai_wikipedia_clean_20230101 huggingface dataset:
วีลิสต์สามารถนำไปเพื่อสร้าง
วีลิทซ์
คนคาราบาว
คนคาราบาว "(ฅนคาราบาว)" เป็นการจัดคอนเสิร์ตครั้งใหญ่เนื่องในโอกาสครบรอบ 10 ปีของวงคาราบาว เมื่อวันเสาร์ที่ 25 และวันอาทิตย์ที่ 26 พฤษภาคม พ.ศ. 2534 ณ เอ็มบีเค ฮอลล์ มาบุญครอง เซนเตอร์ ซึ่งเป็นการกลับมารวมตัวครั้งแรกของสมาชิกวงคาราบาวยุคคลาสสิกไลน์อัพ หลังจากแยกกันไปทำงานตามความต้องการของแต่ละคน
คอนเสิร์ต "ฅน คาราบาว" อำนวยการสร้างโดย ดี-เดย์ เอ็นเทอร์เทนเมนท์ ต้นสังกัดของวงคาราบาวในขณะนั้น โดยมี ชนินทร์ โปสาภิวัฒน์ รับหน้าที่ โปรเจ็กต์ ไดเรกเตอร์ อีกครั้งหนึ่ง หลังจากเคยร่วมงานในคอนเสิร์ตทำโดยคนไทย เมื่อปี พ.ศ. 2528 มีผู้สนับสนุนการจัดคอนเสิร์ตคือ เครื่องดื่มโค้ก รถยนต์มิตซูบิชิ และกางเกงยีนส์แรงเลอร์ โดยประกาศไว้ว่า "เป็นคอนเสิร์ตการรวมตัวครั้งสุดท้ายก่อนจะเหลือเพียงความทรงจำ" ด้วยการเสนอบทเพลงของวงคาราบาวในรูปแบบที่ไม่เคยทำมาก่อน
คอนเสิร์ตครั้งนี้เป็นการจัดแสดงดนตรีในร่ม จำกัดจำนวนผู้ชมประมาณ 5,000 คน มีการจัดเก้าอี้รองรับผู้ชม สำหรับเวทีถูกออกแบบอย่างอลังการ โดยมีจอวิดีโอขนาดยักษ์ พร้อมแสง สี เสียง และม่านเปิดเวทีสลักตราสัญลักษณ์ของวงคาราบาว การแสดงจึงเป็นไปอย่างสงบเรียบร้อย โดยไม่พบสิ่งผิดปกติดังเช่นการแสดงดนตรีกลางแจ้ง โดยสมาชิกวงที่มารวมตัวมีทั้งสิ้น 6 คน ขาดเพียง เขียว - กีรติ พรหมสาขา ณ สกลนคร ด้วยเหตุผลที่ว่ากำลังอยู่ในช่วงการออกเทปอัลบั้มเดี่ยวอัลบั้มแรกของตนเอง แต่ทั้งนี้ทั้งนั้น ทางวงก็ไม่ได้สรรหานักดนตรีคนใดมาเพิ่มเติมเพื่อการนี้
การแสดงของวงคาราบาว แบ่งออกเป็น การเสนอบทเพลงตั้งแต่อัลบั้มชุดแรกจนถึงชุดที่ 9 เมื่อครั้งที่ยังรวมตัวกันครบวง และสร้างปรากฏการณ์ความยิ่งใหญ่ให้กับวง มีการบรรเลงแบบเมดเล่ย์ อคูสติก และออเคสตร้า โดยยังได้แขกรับเชิญมาช่วยเพิ่มอรรถรสในการแสดง คือ คณะกลองยาวเอกทนต์ และ กลุ่มนักดนตรีเครื่องสายจากกองดุริยางค์ทหารเรือ ที่มาร่วมบรรเลงเพลงยิ่งใหญ่อย่าง "แม่สาย , เจ้าตาก" และเพลง "เรฟูจี" ซึ่งเป็นครั้งแรกที่ทางวงมีความตั้งใจจะแสดงสดให้เหมือนกับภาคบันทึกเสียงอัลบั้ม นอกจากนี้ ยังมีการแสดงลำตัดหน้าม่านจากคณะหวังแม้ว นำโดย เดือนมนัส กมลบุตร โดยเนื้อหากล่าวถึงการเดินทางและผลงานของวงคาราบาว จากการแต่งด้วยลีลาขำขันของ อภิชาติ ดำดี
ก่อนจบการแสดง ได้มีการเปิดใจของเหล่าสมาชิกวงแต่ละคนถึงการแยกย้ายกันทำงาน แต่สิ่งที่ผู้ชมได้รับหลังจากการแสดงสิ้นสุดลงคือ ความภูมิใจที่มีโอกาสชมการรวมตัวเฉพาะกิจของวงดนตรีเพื่อชีวิตที่ยิ่งใหญ่
แต่อย่างไรก็ตาม สมาชิกวงคาราบาวยุคคลาสสิกไลน์อัพ ยังได้กลับมารวมตัวกันอีก และแสดงร่วมกับสมาชิกวงคาราบาวยุคปัจจุบันในคอนเสิร์ตดังนี้
ในบรรดาผู้ชมคอนเสิร์ต ฅน คาราบาว มีดารานักแสดงเข้าร่วมชมด้วย เช่น 2 สามีภรรยา นก - ฉัตรชัย เปล่งพานิช และนก - สินจัย เปล่งพานิช
ในปี พ.ศ. 2536 ทางดี-เดย์ เอ็นเทอร์เทนเมนท์ ได้นำเทปคอนเสิร์ต "ฅน คาราบาว" มาจัดจำหน่ายในรูปแบบเทปคาสเซตความยาวประมาณ 1 ชั่วโมง โดยตัดทอนให้เหลือเพียงส่วนที่น่าสนใจ เช่น ช่วงลำตัด ช่วงเมดเล่ย์ ช่วงการแสดงร่วมกับวงออเคสตร้า ช่วงการพูดคุย เป็นต้น
คริส สมอลลิง
คริสโตเฟอร์ ลอยด์ สมอลลิง (; เกิด 22 พฤศจิกายน ค.ศ. 1989) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้กับโรมาในประเทศอิตาลี
สมอลลิงถือกำเนิดที่กรีนิช ลอนดอน มีเชื้อสายจาไมกา Lloyd พ่อของเขาเสียชีวิตตอนที่คริสอายุ 5 ขวบ หลังจากนั้นครอบครัวของเขาจึงย้ายไปที่เคนต์ โดยเขาเข้าเรียนในChatham Grammar School for Boys ในวัยเด็กเขาเป็นแฟนทีมอาร์เซนอล
เนมานย่า วิดิช
ฮีปสคิว
สคิวฮีพ  หรือ Self-adjusting Heap เป็นฮีปแบบมีลำดับอย่างหนึ่ง ซึ่งอิมพลีเมนต์มาจาก ต้นไม้แบบทวิภาค
ไม่มีข้อจำกัดด้านโครงสร้าง ทำให้ความสูงของต้นไม้อาจจะไม่เท่ากับ log n เสมอไป แต่มีประสิทธิภาพเป็น O(log n) ในแบบถัวเฉลี่ย
สคิวฮีพมีข้อดีกว่าฮีพแบบทวิภาคหรือ ต้นไม้แบบทวิภาค ตรงที่การดำเนินการรวมฮีพ (merge) ทำได้เร็วกว่า จึงมีการนำการดำเนินการรวมฮีพมาใช้ในการดำเนินการอื่นๆของสคิวฮีพด้วย
การดำเนินการของสคิวฮีพ.
การรวมฮีพ.
แบบใช้ความสัมพันธ์เวียนเกิด.
ขั้นตอนวิธีในการรวมฮีพแบบเวียนเกิด
MERGE (H1, H2)
// H1 and H2 are skew heaps
// Merge returns the merged heap, destroying H1 and H2
if H1 is empty
then return H2
else if H2 is empty then return H1
if the root of H2 &lt; the root of H1 then swap H1 and H2
// now root(H1) &lt; root(H2)
if right(H1) = nil
then right(H1) &lt;-- (H2)
else right(H1) &lt;-- Merge(right(H1), H2)
swap left and right children of H1
return H1
สโมสรฟุตบอลวุลเวอร์แฮมป์ตันวอนเดอเรอส์
สโมสรฟุตบอลวุลเวอร์แฮมป์ตันวอนเดอเรอส์  เป็นสโมสรฟุตบอลจากเมืองวุลเวอร์แฮมป์ตันในเวสต์มิดแลนส์ ประเทศอังกฤษ ก่อตั้งในปี ค.ศ. 1877 มักเรียกย่อว่า วุลฟส์ ปัจจุบันแข่งขันอยู่ในพรีเมียร์ลีก ซึ่งเป็นลีกสูงสุดของประเทศอังกฤษ
สโมสรฟุตบอลวูล์ฟแฮมป์ตันวันเดอเริร์ส
สโมสรฟุตบอลวูล์ฟแฮมป์ตัน วันเดอเรอร์ส
สโมสรฟุตบอลวูลฟ์แฮมป์ตัน วันเดอเรอส์
คิม ไชยแสนสุข
รองศาสตราจารย์คิม ไชยแสนสุข (4 กรกฎาคม พ.ศ. 2498 — ) อดีตอธิการบดีมหาวิทยาลัยรามคำแหง (พ.ศ. 2550 — พ.ศ. 2554)
รศ.คิม ไชยแสนสุข เริ่มรับราชการเป็นอาจารย์ประจำคณะเศรษฐศาสตร์ มหาวิทยาลัยรามคำแหง เมื่อปี พ.ศ. 2522 ได้รับการแต่งตั้งเป็นผู้ช่วยศาสตราจารย์ ในปี พ.ศ. 2525 เป็นรองศาสตราจารย์ ในปี พ.ศ. 2529 และได้รับการแต่งตั้งเป็นฝ่ายบริหาร ในตำแหน่ง รองอธิการบดีมหาวิทยาลัยรามคำแหง 3 สมัย และได้รับการแต่งตั้งเป็นอธิการบดีมหาวิทยาลัยรามคำแหง ในปี พ.ศ. 2550 ต่อมาในเดือนกุมภาพันธ์ พ.ศ. 2554 คณะกรรมการการอุดมศึกษา (กกอ.) ลงนามในหนังสือคำสั่งสำนักงานคณะกรรมการการอุดมศึกษา (สกอ.) ลงโทษไล่ข้าราชการพลเรือนในสถาบันอุดมศึกษาออกจากราชการ จำนวน 3 ราย หนึ่งในนั้นคือ รศ.คิม ไชยแสนสุข อธิการบดีมหาวิทยาลัยรามคำแหงคนปัจจุบัน ซึ่งให้มีผลทันทีตั้งแต่วันที่ 8 กุมภาพันธ์ 2554
รศ.คิม ไชยแสนสุข เคยเป็นที่ปรึกษารัฐมนตรีว่าการกระทรวงคมนาคม (วันมูหะมัดนอร์ มะทา) เมื่อปี พ.ศ. 2545
โจ ฮาร์ต
ชาลส์ โจเซฟ จอห์น ฮาร์ต (; เกิด 19 เมษายน ค.ศ. 1987) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่เซลติก สโมสรในสกอตแลนด์
ฮาร์ตได้รับยกย่องว่าเป็นหนึ่งในผู้รักษาประตูที่ดีที่สุดในโลก ได้รับการชื่นชมจากผู้รักษาประตูชุดแชมป์ฟุตบอลโลกอย่างกอร์ดอน แบงส์ จันลุยจี บุฟฟอน และอีเกร์ กาซียัส
แต่ในต้นฤดูกาล 2016–17 ที่แมนเชสเตอร์ซิตี ได้เปลี่ยนผู้จัดการสโมสรและหัวหน้าผู้ฝึกสอนเป็นเปป กวาร์ดีโอลา สโมสรได้ซื้อตัวเกลาดีโอ บราโบ มาจากบาร์เซโลนา ทำให้ฮาร์ตต้องย้ายไปแบบยืมตัวกับโตรีโน ในอิตาลี โดยเป็นผู้รักษาประตูชาวอังกฤษคนแรกด้วยที่ได้เล่นในลีกของอิตาลี
ซิปเปอร์
ซิปเปอร์  เป็นโครงสร้างข้อมูลชนิดหนึ่งหรืออาจเรียกว่าเป็นวิธีการที่สามารถใช้แสดงข้อมูลที่เราสนใจอยู่พร้อมกับรายการของข้อมูลอื่น ๆ ที่อยู่ภายในโครงสร้างข้อมูลเดียวกัน กล่าวคือ ในการเข้าถึงข้อมูลใด ๆ ภายในโครงสร้างข้อมูลนี้จะต้องระบุทั้งข้อมูลที่เราสนใจและที่อยู่ของข้อมูลซึ่งก็คือรายการของข้อมูลที่อยู่ในวิถีจากข้อมูลนั้นไปยังรากหรือตอนต้นของรายการและจากข้อมูลนั้นไปยังใบหรือปลายสุดของรายการ อีกทั้งเมื่อเราเข้าถึงข้อมูลที่เราสนใจได้แล้วเรายังเปลี่ยนจุดสนใจไปยังข้อมูลที่อยู่รอบ ๆ ข้อมูลที่เราสนใจได้ด้วยหรืออาจใช้คำสั่งอย่างอื่น เช่น เพิ่ม เปลี่ยน หรือลบข้อมูล โดยคำสั่งส่วนใหญ่มีประสิทธิภาพการทำงานเป็น O(1) แนวคิดนี้ถูกคิดค้นขึ้นโดย Gérard Huet เมื่อปี 1997 โดยตั้งชื่อตามการทำงานของโครงสร้างข้อมูลนี้ที่เปรียบเสมือนซิปที่เราสามารถรูดขึ้นลงได้
นอกจากนี้โครงสร้างข้อมูลชนิดนี้มักเขียนเป็นโปรแกรมด้วยการเขียนโปรแกรมเชิงฟังก์ชัน (Functional programming) และแนวคิดของซิปเปอร์สามารถนำไปประยุกต์ใช้กับโครงสร้างข้อมูลได้หลายอย่าง เช่น รายการ (List) และต้นไม้ (Tree)
ลักษณะของซิปเปอร์.
จริง ๆ ซิปเปอร์เป็นเพียง"เทคนิค"ที่ใช้สำหรับโครงสร้างข้อมูลที่ต้องการพิจารณาทั้งข้อมูลที่เราสนใจอยู่พร้อมกับข้อมูลอื่น ๆ ดังนั้นโครงสร้างของซิปเปอร์จึงไม่ตายตัว อาจจะนำมาใช้กับรายการหรือต้นไม้แบบใดก็ได้ ถ้าใช้กับต้นไม้ เวลาเข้าถึงข้อมูลที่เราสนใจก็จะต้องระบุทั้งข้อมูลนั้นพร้อมกับรายการของข้อมูลอื่น ๆ ที่อยู่บนวิถีจากข้อมูลนี้ไปยังรากและที่ไปยังใบ (สำหรับวิถีไปยังใบ อาจเรียกได้ว่าเป็นต้นไม้ย่อยที่มีข้อมูลที่เราสนใจเป็นรากก็ได้)
ตัวอย่างการใช้งานซิปเปอร์ : ต้นไม้แบบทวิภาค.
ซิปเปอร์สามารถนำไปประยุกต์ใช้กับโครงสร้างข้อมูลได้หลายอย่าง ในที่นี้จะยกตัวอย่างโดยใช้ซิปเปอร์กับต้นไม้แบบทวิภาคซึ่งจะเป็นการเขียน a*(b^c-d)+(e+f) ออกมาในรูปของต้นไม้ทวิภาคดังรูป
ในที่นี้ กำหนดให้ปมข้อมูล (node) แต่ละปมแทนด้วย
กำหนดให้วิถีของแต่ละปม (path) ในต้นไม้นี้แทนด้วย
และกำหนดให้ตำแหน่งของปมข้อมูลแทนด้วย
ดังนั้นต้นไม้ทวิภาคนี้จะสามารถเขียนเป็นฟังก์ชันได้ว่า
ดังนั้น เราสามารถที่จะระบุตำแหน่งของเครื่องหมายลบในต้นไม้ทวิภาคนี้ได้เป็น
เมื่อเราสามารถระบุตำแหน่งข้อมูลที่เราต้องการได้แล้ว เราก็สามารถใช้คำสั่งอื่น ๆ กับข้อมูลที่เราสนใจได้ เช่น เลื่อนตำแหน่งลง (goDown) เลื่อนตำแหน่งขึ้น (goUp) เลื่อนไปทางซ้าย (goLeft) เลื่อนไปทางขวา (goRight) เปลี่ยนค่าในปมข้อมูล (change) เพิ่มข้อมูล (insert) หรือแม้แต่ลบปมข้อมูลนั้น (delete) อย่างถ้าต้องการสั่งให้เลื่อนตำแหน่งลงก็ใช้คำสั่งเป็น goDown(Pos(n,p)) ได้เลย ในเมื่อเราสามารถระบุตำแหน่งปมข้อมูลที่เราต้องการและสั่งได้เช่นนี้แสดงว่าการทำงานของฟังก์ชันเหล่านี้เป็น O(1)
จุดเด่นของซิปเปอร์.
จุดเด่นของซิปเปอร์คือเราสามารถแสดงข้อมูลอื่น ๆ ที่อยู่บนวิถีเดียวกันกับข้อมูลที่เราสนใจตามที่ได้กล่าวไว้ในหัวข้อลักษณะของซิปเปอร์ ทำให้แนวคิดนี้ถูกนำไปใช้กับโปรแกรมที่มีการเพ่งความสนใจข้อมูล (focus) รวมถึงสามารถย้ายตำแหน่งของจุดสนใจไปยังข้อมูลรอบ ๆ ได้ด้วย เช่น โปรแกรม Xmonad อีกทั้งประสิทธิภาพในการทำงานของคำสั่งส่วนใหญ่ที่มีประสิทธิภาพในการทำงานเป็น O(1) และจุดเด่นที่สำคัญอีกอย่างหนึ่งโครงสร้างข้อมูลชนิดนี้เขียนโดยใช้การเขียนโปรแกรมเชิงฟังก์ชัน (Functional programming) ซึ่งการเขียนโปรแกรมแบบนี้อาจเป็นเรื่องใหม่สำหรับโปรแกรมเมอร์หลาย ๆ คน
การเขียนโปรแกรมเชิงฟังก์ชัน.
การเขียนโปรแกรมเชิงฟังก์ชันเป็นการเขียนโปรแกรมที่ทำงานคล้ายกับฟังก์ชันของคณิตศาสตร์ โดยมีแนวคิดสำคัญว่าให้หลีกเลี่ยงการเกี่ยวข้องกับสถานะของโปรแกรม (state) และหลีกเลี่ยงการเปลี่ยนแปลงข้อมูลต่าง ๆ โดยคำสั่งหนึ่งที่ได้รับพารามิเตอร์เหมือนกันต้องให้คำตอบเดียวกัน อย่างเช่น ในคณิตศาสตร์ ถ้าให้ f(x) = x + 4 และ x = 4 จะได้ f(4) = 8 เสมอ แสดงว่าถ้าสร้างคำสั่ง foo(Object e) ขึ้นมา จะได้ว่าคำสั่ง foo มีการทำงานเหมือนเดิมตราบที่พารามิเตอร์คือ e ยังเป็นค่าเดิม ดังนั้นจะพบว่าการเขียนโปรแกรมแบบนี้จะมีตัวแปรอยู่ในโปรแกรมน้อยเพื่อเป็นการหลีกเลี่ยงการเปลี่ยนแปลงค่าในข้อมูลและสามารถมีฟังก์ชันประกอบ (Composite function) อยู่ในส่วนการทำงานของโปรแกรมได้มากมาย
ความเร็วที่ใช้ในการทำงาน.
ความเร็วในการทำงานส่วนใหญ่จะเป็น O(1) ซึ่งเป็นเพราะการเขียนโปรแกรมเชิงฟังก์ชันซึ่งเปรียบเสมือนการใส่ข้อมูลตัวนั้นและที่อยู่ของมันที่อาจเป็นในลักษณะของฟังก์ชันประกอบ (Composite function) เพื่อให้โปรแกรมทำงานตามบริการที่เราต้องการ แต่ทั้งนี้ก็ขึ้นอยู่กับการออกแบบโครงสร้างข้อมูลของโปรแกรมเมอร์แต่ละคนด้วยว่าจะวางโครงสร้างไว้อย่างไร บางคำสั่งจึงไม่จำเป็นต้องมีการทำงานเป็น O(1) เสมอไป
Mononokehime
ภารดา พัฒนาหิรัญ
ภาณุ อุทัยรัตน์
ภาณุ อุทัยรัตน์ สมาชิก วุฒิสภาไทย ชุดที่ 12 ผู้แทนพิเศษของรัฐบาลในการแก้ไขปัญหาจังหวัดชายแดนภาคใต้อดีตเลขานุการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ กรรมการธนาคารอิสลามแห่งประเทศไทย อดีตเลขาธิการศูนย์อำนวยการบริหารจังหวัดชายแดนภาคใต้ (ศอ.บต.) และอดีตที่ปรึกษานายกรัฐมนตรีฝ่ายข้าราชการประจำ (นักบริหารระดับสูง) อดีตรองปลัดกระทรวงมหาดไทยอดีตที่ปรึกษาด้านความมั่นคง(เจ้าหน้าที่นโยบายและแผน10 ชช) สำนักงานปลัดกระทรวง กระทรวงมหาดไทย และเป็นเลขาธิการคนแรกของ ศอ.บต. ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ภาณุ อุทัยรัตน์ เกิดเมื่อวันที่ 12 กุมภาพันธ์ พ.ศ. 2499 ที่อำเภอหนองจิก จังหวัดปัตตานี เป็นบุตรของนายห้อม กับนางสรรเสริญ อุทัยรัตน์ สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยธรรมศาสตร์ และระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ ได้รับปริญญารัฐศาสตร์ดุษฎีบัณฑิตกิตติมศักดิ์ จากมหาวิทยาลัยสงขลานครินทร์ใน วันที่ 29 กันยายน ปี พ.ศ. 2559
ภาณุ อุทัยรัตน์ เริ่มรับราชการเป็นปลัดอำเภอ ประจำอำเภอระแงะ อำเภอแว้ง เป็นจ่าจังหวัดนราธิวาส เป็นปลัดอำเภอหัวหน้าฝ่ายบริหารงานปกครอง (ปลัดอาวุโส) อำเภอเจาะไอร้อง เป็นนายอำเภอศรีสาคร และเป็นนายอำเภอเมืองสงขลา ต่อมาจึงได้โอนมาสังกัดสำนักงานปลัดกระทรวงมหาดไทย เป็นหัวหน้าสำนักงานจังหวัดสงขลา
ต่อมาได้รับการแต่งตั้งเป็นผู้ตรวจราชการกรมการปกครอง เป็นรองผู้ว่าราชการจังหวัดยะลา เป็นที่ปรึกษาด้านความมั่นคง (ระดับ 10) และได้รับการแต่งตั้งเป็นผู้ว่าราชการจังหวัดปัตตานี จังหวัดนครศรีธรรมราช เป็นรองประธานคณะกรรมการในคณะกรรมการองค์การตลาดประธานกรรมการในคณะกรรมการองค์การสะพานปลา
การทำงานใน ศอ.บต..
กระทั่งในปี พ.ศ. 2552 ได้รับการแต่งตั้งเป็นรองปลัดกระทรวงมหาดไทย และผู้อำนวยการ ศอ.บต. ต่อมาในปี พ.ศ. 2554 ได้มีการจัดตั้ง ศอ.บต. เป็นหน่วยงานในสังกัดสำนักนายกรัฐมนตรี โดยนายภาณุ อุทัยรัตน์ ได้ทำหน้าที่รักษาการเลขาธิการคณะกรรมการอำนวยการบริหารจังหวัดชายแดนภาคใต้ และได้รับโปรดเกล้าฯ แต่งตั้งเป็นเลขาธิการ ศอ.บต. คนแรก ต่อมาได้รับการแต่งตั้งให้ดำรงตำแหน่งที่ปรึกษานายกรัฐมนตรีฝ่ายข้าราชการประจำ ตั้งแต่วันที่ 11 ตุลาคม พ.ศ. 2554
ต่อมาในเดือนตุลาคม พ.ศ. 2555 ได้รับแต่งตั้งให้กลับมาดำรงตำแหน่งรองปลัดกระทรวงมหาดไทย และเป็นผู้ตรวจราชการกระทรวงมหาดไทย กระทั่งในเดือนมิถุนายน พ.ศ. 2557 หลังการยึดอำนาจการปกครองของคณะรักษาความสงบแห่งชาติ เขาได้รับคำสั่งแต่งตั้งให้ดำรงตำแหน่งเลขาธิการ ศอ.บต.
วันที่ 4 ตุลาคม พ.ศ. 2559 เขาได้รับแต่งตั้งเป็น ผู้แทนพิเศษของรัฐบาลในการแก้ไขปัญหาจังหวัดชายแดนภาคใต้และเลขานุการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ต่อมาวันที่ 4 ธันวาคม พ.ศ. 2560 เขาถูกปลดจากตำแหน่งเลขานุการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ โดยคณะรัฐมนตรีไทย คณะที่ 61 มีมติ แต่งตั้ง นาย พรชาต บุนนาค เป็นตำแหน่งเลขานุการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้
มะขามแขก
มะขามแขก  มีทรงต้นเป็นพุ่มหรือกอขนาดเล็กแตกกิ่งก้านสาขามากมาย จะสูงประมาณ 60-150 เซนติเมตร ใบเหมือนกับกับมะขามทั่วไป แต่จะยาวกว่า และที่ปลายใบแหลมกว่า ก้านใบมีใบย่อย ประมาณ 7 คู่ และ ใบมีสีเขียว มีรสเปรี้ยวหวานชุ่ม ยอดของกิ่งจะออกดอกเป็นช่อสีเหลือง จะมีกลีบที่รองดอกและกลีอดอกเกือบมีขนาดที่เท่ากันจำนวน 5 กลีบ ออกผลเป็นฝักลักษณะเหมือนกับถั่วลันเตา แต่จะแบนกว่า กว้างประมาณ 2 เซนติเมตร และยาวประมาณ 7 เซนติเมตร มีสีเขียวใสตอนยังอ่อน เมื่อแก่จะกลายเป็นสีดำ มีเมล็ดประมาณ 6 เมล็ด มีรสเปรี้ยว
ใช้เมล็ดหยอดลงหลุม หรือ ใช้ต้นกล้า ไปปลูกในพื้นที่ที่ต้องการ ช่วงแรกหมั่นดูแลรักษาให้ดินมีความชุ่มชื่นตลอด เมื่อมะขามแขกเริ่มใหญ่แล้วจากนั้นรดน้ำตามความเหมาะสม ช่วงที่นิยมปลูกเป็นช่วงปลายฤดูฝน
มะขามแขกมีสรรพคุณเป็นยาระบาย เนื่องจากจุลินทรีย์ในทางเดินอาหารจะเข้าไปย่อยสลายสารเซนโนไซด์เอและบีกลายเป็นสารเคมีชนิดหนึ่ง ที่ไปกระตุ้นการบีบตัวของกล้ามเนื้อลำไส้ใหญ่ ทำให้รู้สึกปวดท้องอยากถ่าย แต่คนมักเข้าใจผิดจึงโหมกินยาระบายวันละหลาย ๆ รอบ เมื่อเสียน้ำจากการถ่ายมากๆ ร่างกายก็จะทรุดโทรมลง รู้สึกอ่อนเปลี้ยเพลียแรง อาจถึงช็อกจนเสียชีวิตได้ และถ้าใช้ติดต่อกันเป็นเวลานานมากๆ จะทำให้ลำไส้ใหญ่นั่นเคยชิน การกินสมุนไพรมะขามแขกในรูปของชาชง ชนิดเม็ด หรือชนิดแคปซูลนั้น ถ้ากินในปริมาณที่พอเหมาะเพื่อช่วยแก้ปัญหาท้องผูกถือว่าไม่เป็นอันตราย แต่ถ้ากินในปริมาณที่มากจนเกินไปก็จะทำให้เกิดอันตรายได้เช่นกัน และที่เราต้องทำความเข้าใจกันใหม่นั้นก็คือ ยาระบายเหล่านี้ไม่ช่วยให้ลดความอ้วนได้ เพราะสิ่งที่ถูกขับออกมานั้นเป็นกากอาหารและน้ำในร่างกาย ส่วนไขมันก็ยังวนเวียนอยู่ในตัวเราไม่ได้ถูกระบายไปพร้อมกับของเสีย มะขามแขกเป็นเพียงแค่ยาระบายเท่านั้นไม่สามารถนำมากินเพื่อที่จะลดความอ้วนได้ และถ้ากินในปริมาณที่มากจนเกินไปก็อาจจะทำให้เสียชีวิตได้ด้วย
มักซ์เวล กาเบลีนู อังดราดี
มักซ์เวล กาเบลีนู อังดราดี  หรือเป็นที่รู้จักในชื่อ มักซ์เวล เกิดเมื่อวันที่ 27 สิงหาคม ค.ศ. 1981 เป็นนักฟุตบอลชาวบราซิล ปัจจุบันเล่นกับสโมสรฝรั่งเศสใน ลีกเอิง กับสโมสรฟุตบอลปารีแซงแฌร์แม็ง ตำแหน่งโดยธรรมชาติของเขาเล่นในตำแหน่งแบ็กซ้าย แต่เขาก็ยังสามารถเล่นปีกซ้ายและแบ็กขวาได้เมื่ออยู่กับอาแจกซ์และบาร์เซโลนา
20 ปี คาราบาว เรื่องราวของคน ดนตรี และเขาควาย
20 ปี คาราบาว เรื่องราวของคน ดนตรี และเขาควาย เป็นการจัดคอนเสิร์ตใหญ่เนื่องในโอกาสครบรอบ 20 ปีของวงคาราบาว เมื่อวันศุกร์ที่ 21 และวันเสาร์ที่ 22 กุมภาพันธ์ พ.ศ. 2546 ณ ห้องเพลนนารีฮอลล์ ศูนย์การประชุมแห่งชาติสิริกิติ์ ซึ่งเป็นการกลับมารวมตัวอีกครั้งของสมาชิกวงคาราบาวยุคคลาสสิกไลน์อัพ และเป็นครั้งแรกที่แสดงร่วมกับสมาชิกวงในยุคปัจจุบัน พร้อมด้วยวงดนตรีออเคสตร้ากว่า 40 ชีวิต ตลอดการแสดง โดยแสดงทั้งหมด 3 รอบ คือ 19.30 น. วันที่ 21 กุมภาพันธ์, 14.00 น. วันที่ 22 กุมภาพันธ์ และ 19.30 น. วันที่ 22 กุมภาพันธ์ บัตรราคา 800, 1500 และ 2,000 บาท เริ่มจำหน่ายบัตรตั้งแต่วันศุกร์ที่ 24 มกราคม ปีเดียวกัน ผ่านทางไทยทิคเก็ตมาสเตอร์
คอนเสิร์ตฉลอง 20 ปี คาราบาว มีชื่อเต็มว่า "20 ปี คาราบาว เรื่องราวของคน ดนตรี และเขาควาย" เดิมทางวงคาราบาวกำหนดจะจัดแสดงภายในปี พ.ศ. 2544 ซึ่งตรงกับอายุ 20 ปีของวง แต่เนื่องจากทางวงยังมีภารกิจต่างๆ รวมถึงธุรกิจเครื่องดื่มชูกำลัง คาราบาวแดง จึงเลื่อนมาแสดงคอนเสิร์ตครั้งนี้ในต้นปี พ.ศ. 2546 โดยมี "แมทชิ่ง เอ็นเตอร์เทนเมนท์" ของ สมชาย ชีวสุทธานนท์ เป็นผู้จัดคอนเสิร์ต และชนินทร์ โปสาภิวัฒน์ แห่ง "นินจารีเทิร์น" เป็นโปรเจ็กต์ไดเร็กเตอร์ มีผู้สนับสนุนการจัดคอนเสิร์ต คือ เบียร์ช้าง , คาราบาวแดง , เป๊ปซี่ และ ได้รับเกียรติจากศิลปินท่านอื่น ๆ อาทิ พงษ์เทพ กระโดนชำนาญ และ พงษ์สิทธิ์ คำภีร์ มาเป็นแขกรับเชิญร่วมแสดงด้วย
บรรยากาศการแสดงสดครั้งนี้ เป็นการแสดงภายในร่ม เช่นเดียวกับคอนเสิร์ตคนคาราบาว เมื่อปี พ.ศ. 2534 โดยทางผู้จัดมีความตั้งใจจะให้ผู้เข้าชมหรือแฟนเพลงคาราบาวทุกรุ่น ได้ร่วมจารึกและจดจำกับตำนานวงดนตรีเพื่อชีวิตที่ยิ่งใหญ่ อันสืบเนื่องมาจาก"คอนเสิร์ตทำโดยคนไทย" เหตุการณ์ประวัติศาสตร์ทางดนตรีกลางแจ้งในต้นปี พ.ศ. 2528 ซึ่งกลายเป็นภาพที่ยังคงอยู่ในความทรงจำ และเป็นตำนานเล่าขานไม่รู้จบ โดยมีการฉายวิดีโอคอนเสิร์ตทำโดยคนไทย รวมทั้งนิทรรศการเรื่องราวของคาราบาวตลอดระยะเวลา 20 ปีที่ผ่านมาหน้างานอีกด้วย
ความพิเศษของคอนเสิร์ตอยู่ที่ความอลังการของงานสร้าง โดยมีวงดนตรีออเคสตร้ากว่า 40 ชิ้นภายใต้การอำนวยเพลงของ สราวุธ เลิศปัญญานุช มาบรรเลงร่วมกับวงคาราบาวตลอดการแสดง ด้วยระบบเสียงที่ดีที่สุดและลีลาการแสดงที่ไม่เคยสัมผัสมาก่อน ซึ่งเล็ก - ปรีชา ชนะภัย รับหน้าที่กำกับดนตรี ในส่วนของเทคนิคภาพ มีการฉายภาพเรื่องราว 20 ปีของวงคาราบาว เทียบกับเหตุการณ์ประวัติศาสตร์ในแต่ละปีไว้ตอนเปิดการแสดง และ ภาพยนตร์ประกอบเพลง "เรฟูจี", "ทับหลัง" และ "เจ้าตาก" 3 เพลงรวมกันในแบบพาโนรามา จากการกำกับภาพของ สุรัสวดี เชื้อชาติ อดีตนักร้องนาม มาม่า บลูส์ และผู้กำกับภาพยนตร์โฆษณาเครื่องดื่มชูกำลัง คาราบาวแดง ซึ่งถือได้ว่าเป็นไฮไลต์สำคัญของการแสดงที่น่าประทับใจ
สมาชิกวงคาราบาวที่มารวมตัวครั้งนี้มีทั้งสมาชิกยุคคลาสสิกไลน์อัพและสมาชิกยุคปัจจุบัน รวมทั้งหมดจำนวน 11 คน ขาดเพียง อ.ธนิสร์ ศรีกลิ่นดี ที่ติดธุระสำคัญที่ประเทศญี่ปุ่น โดยทางวงได้มอบหมายให้สมาชิกยุคหลังมารับหน้าที่แทนคนที่ขาด คือ อ้วน - ธนะสิทธิ์ พันธุ์พงษ์ไทย โดยอ้วนมีเวลาฝึกซ้อมแซกโซโฟนเพียง 3 วันก่อนการแสดงเท่านั้น ทั้งนี้ทางวงได้นำเสนอบทเพลงตั้งแต่อัลบั้มชุดแรกจนถึงอัลบั้มชุดนักสู้ผู้ยิ่งใหญ่ รวมถึง "เพลงไม่มีวันตาย" ที่ทางวงแต่งขึ้นและเรียบเรียงใหม่เพื่อการแสดงสดครั้งนี้โดยเฉพาะ
สำหรับผู้ที่ซื้อบัตรชมคอนเสิร์ตราคา 1,500 บาท และ 2,000 บาท จะได้รับของที่ระลึกอภินันทนาการ คือ ซีดีรอมบรรจุเนื้อเพลงและคอร์ดกีต้าร์ โดยผ่านการตรวจสอบความถูกต้องเรียบร้อยจากวงคาราบาว
ในบรรดาผู้ชมคอนเสิร์ต 20 ปี คาราบาว มีบุคคลสำคัญและดารานักแสดงเข้าร่วมชม อาทิ ฉัตรชัย เปล่งพานิช , สินจัย เปล่งพานิช , ศรัณยู วงษ์กระจ่าง , หัทยา วงษ์กระจ่าง และ กร ทัพพะรังสี ซึ่งเป็นแขกรับเชิญกิตติมศักดิ์บนเวทีคอนเสิร์ตด้วย
ภายหลังได้มีการนำเทปคอนเสิร์ตดังกล่าว รวมทั้งเบื้องหลังการแสดง มาจัดจำหน่ายในรูปแบบ เทปคลาสเซ็ท , ซีดี , วีซีดี คอนเสิร์ต และ วีซีดี คาราโอเกะ โดยทาง "วอร์นเนอร์ มิวสิก ไทยแลนด์" มีการบันทึกภาพและเสียงจากคอนเสิร์ตอย่างพิถีพิถันและประณีตที่สุด โดยใช้ทีมงานกว่า 100 ชีวิต กล้องบันทึกภาพกว่า 20 ตัว และ ทีมบันทึกเสียงจากประเทศฮ่องกง เพื่อให้ภาพประวัติศาสตร์มีความคมชัด สมบูรณ์แบบ และประทับใจแฟนเพลงมากที่สุด
ความในใจจากสมาชิกวงคาราบาว.
ความยิ่งใหญ่ของควายเฒ่า ที่ถูกบันทึกไว้ในประวัติศาสตร์ดนตรีเมืองไทย...
ผมชอบมาก
ผมชินกับชีวิตนักดนตรี และไม่อยากเลิกเล่นดนตรี ถ้ามีกำลังที่จะทำได้ ผมอยากเล่นดนตรีไปเรื่อย ๆ
เพื่อเป็นสิ่งที่ดีให้กับแฟน ๆ คาราบาว
ขอบคุณแฟนเพลงทุกท่านที่ให้การสนับสนุนวงคาราบาวมาตลอด
ตราบใดที่ท่านยังฟังเพลงของพวกเรา พวกเราจะอยู่เคียงข้างท่านด้วยเพลงของพวกเราตลอดไป
ขอให้เราพบกันอีกในคอนเสิร์ตครั้งต่อไป จนกว่าจะหมดลมหายใจ
ด้วยความเคารพรัก
ได้มีโอกาสกลับมายืนอยู่บนเวทีกับเพื่อน ๆ และได้เจอกับแฟนเพลง...คิดถึงวันเวลาเก่า ๆ
ดีใจมากครับ
20 กว่าปีของคาราบาวมันเป็นการเดินทางที่ยาวนาน และเป็นตำนานหนึ่งของวงดนตรีเมืองไทย
ดีใจที่ได้มีการรวมกันครั้งนี้
ดีใจและภูมิใจในคอนเสิร์ต 20 ปี ครั้งนี้ที่ได้ร่วมเล่น
รู้สึกครั้งแรกคือดีใจมากเพราะตลอด 2 ปีที่อยู่กับวงนี้ยังไม่เคยมีคอนเสิร์ตใหญ่ ๆ อย่างนี้เลย
แต่ความรู้สึกต่อมาคือ วิตกกังวลเพราะผมต้องทำหน้าที่แทน อ.ธนิสร์ ซึ่งอยู่ที่ญี่ปุ่น
ขลุ่ยที่ผมเป่ามา 1 ปีเต็มนั้นยังไม่ได้เท่าขี้เล็บของอาจารย์เลย
และแซ็กโซโฟนซึ่งมีเวลาเป่าอีก 3 วันก่อนเล่นเท่านั้น แต่พอผ่านมาได้ก็รู้สึกสุดที่จะภาคภูมิใจ
ขอขอบคุณ ป๋าแอ๊ด , ป๋าดุก , พี่เล็ก , พี่รี่ , พี่หมี , พี่น้อง , ป๋าโก้ , พี่อ๊อด มาก ๆ ครับบบบ...
มีความสุขที่ได้ร่วมเล่นคอนเสิร์ตกับคาราบาว 20 ปี ด้วยความจริงใจ
ฝากคาราบาวไว้ในความรู้สึกของทุกท่าน พวกเราจะทำเพลงต่อไปเรื่อย ๆ จนกว่าจะตายในหน้าที่
ดีใจมากที่ได้เล่นคอนเสิร์ต 20 ปี กับพวกพี่ ๆ ทุกคนครับ พวกพี่ ๆ คืออาจารย์ของผมครับ
อลเวงนัก กรี๊ดรักนายสตีฟ
อลเวงนัก กรี๊ดรักนายสตีฟ  เป็นภาพยนตร์คอมเมดีอเมริกัน เข้าฉายในปี พ.ศ. 2552 นำแสดงโดยซานดรา บุลล็อกและ แบรดลีย์ คูเปอร์ กำกับโดย ฟิล เทรลล์ จัดจำหน่ายโดย ทเวนตีท์เซนจูรีฟอกซ์ ชื่อเรื่องเล่นคำจากชื่อภาพยนตร์ในปี ค.ศ. 1950 เรื่อง "All About Eve"
All About Steve (film)
โตริโน (ทีมฟุตบอล)
ฟาบิโอ คันนาวาโร
คริสเตียโน่ ลูคาเรลลี่
คาร์โล คูดีชีนี
จานลูก้า เปสซอตโต้
ธูปฤๅษี
ธูปฤๅษี L. หรือกกช้าง ชื่ออื่น ๆ คือ กกธูป หญ้าสลาบหลวง เฟื้อ ปรือ เป็นพืชใบเลี้ยงเดี่ยวที่เป็นไม้ล้มลุกชนิดหนึ่งในวงศ์ Typhaceae อายุหลายปี มีถิ่นกำเนิดในทวีปยุโรปและอเมริกา
ธูปฤๅษีเป็นไม้ล้มลุกอายุหลายปี ตั้งตรง สูง 1.5-3 เมตรเหง้ากลม แทงหน่อขึ้นเป็นระยะสั้น ๆ ใบเดี่ยวเรียงสลับระนาบเดียว ใบเป็นรูปแถบแบน กว้าง 1-2 เซนติเมตร ยาว 2 เมตร ใบแตกสลับกันเป็นสองแถวด้านข้าง มีกาบใบ แผ่นใบด้านบนโค้งเล็กน้อย ส่วนด้านล่างแบน ช่อดอกเป็นสีน้ำตาล ช่อดอกรูปทรงกระบอก แยกเพศบนก้านเดียวกัน ก้านช่อดอกกลม แข็ง ช่วงดอกเพศผู้อยู่ที่ปลายช่อ ยาว 8-40 เซนติเมตร เส้นผ่านศูนย์กลางประมาณ 1 เซนติเมตร มีใบประดับ 1-3 ใบ แต่จะหลุดร่วงไป ช่วงดอกเพศเมียอยู่ด้านล่าง ยาว 5-30 เซนติเมตร เส้นผ่านศูนย์กลางประมาณ 2 เซนติเมตร มักแยกออกจากส่วนดอกเพศผู้ด้วยส่วนก้านช่อดอกที่เป็นหมันที่ยาว 2.5-7 เซนติเมตร ดอกมีขนาดเล็ก ไม่มีกลีบดอกและกลีบเลี้ยง เกสรเพศผู้ส่วนมากมี 3 อัน มีขนล้อมรอบ ก้านเกสรเพศผู้สั้น อับเรณูยาว 1.5-2 มิลลิเมตร ดอกเพศเมียมีใบประดับย่อยรูปเส้นด้าย รังไข่รูปกระสวย ก้านรังไข่เรียว ยาวประมาณ 5 มิลลิเมตร มีขนยาวสีขาว ก้านเกสรเพศเมียยาว 1-1.5 มิลลิเมตร มีขนแต่สั้นกว่าบนก้านรังไข่ ยอดเกสรรูปใบหอก ผลมีขนาดเล็ก รูปรี เส้นผ่าศูนย์กลาง 2.5-3 เซนติเมตร ช่อดอกแบบช่อเชิงลด ดอกมีจำนวนมาก ติดกันแน่น สีน้ำตาล ลักษณะคล้ายธูปดอกใหญ่ ก้านช่อดอกกลม แข็ง ดอกแยกเพศ แบ่งเป็นตอนเห็นได้ชัด กลุ่มดอกเพศผู้อยู่ปลายก้าน รูปทรงกระบอก กลุ่มดอกเพศเมียรูปทรงกระบอกเช่นกันแต่ใหญ่กว่ากลุ่มดอกเพศผู้ ดอกแก่จะแตกเห็นเป็นขนขาวฟู ผลเล็กมาก เมื่อแก่แตกตามยาว
โดยการที่เมล็ดปลิวไปตามลม เมล็ดมีขนอ่อนนุ่ม มีอาณาเขตการกระจายพันธุ์อยู่ทั่วโลกในเขตร้อนและเขตอบอุ่น สำหรับประเทศไทยพบในทุกภูมิภาค ขึ้นตามพื้นที่ชุ่มน้ำ พบได้ทั่วไป
สามารถควบคุมการขยายพันธุ์ได้โดยวิธีเขตกรรม (cultural control) การไถพรวน เตรียมดิน เตรียมพื้นที่ปลูกพืชในขณะเดียวกันก็เป็นการกำจัดวัชพืชไปพร้อม ๆ กัน การไถพรวนควรกระทำสองครั้ง ครั้งแรกเมื่อไถพรวนแล้ว ตากแดดทิ้งไว้ให้เศษของธูปฤๅษีแห้งตาย แต่เมล็ดจะสามารถงอกขึ้นมาอีกครั้งหนึ่งได้ จึงทำให้ทำการพรวนดินอีกครั้งหนึ่ง เพื่อกำจัดเมล็ดวัชพืชที่งอกขึ้นมาในภายหลัง หรือโดยการออกกฎหมายควบคุมวัชพืช (legislative control) โดยการห้ามนำเข้าธูปฤๅษี หรือสิ่งของต่าง ๆ ซึ่งอาจจะมีเมล็ดธูปฤๅษีปะปนมา
ใบยาวและเหนียวนิยมใช้ทำเครื่องจักสาน เช่น เสื่อ ตะกร้า ใช้มุงหลังคา และทำเชือก ดอกแก่จัดมีขนปุยนุ่มมือลักษณะคล้ายปุยนุ่นจึงนิยมใช้แทนนุ่น ยอดอ่อนกินได้ทั้งสดและทำให้สุก ช่อดอกปิ้งกินได้ แป้งที่ได้จากลำต้นใต้ดินและรากใช้บริโภคได้เช่นกัน ในอินเดียเคยใช้ก้านช่อดอกทำปากกา และเชื่อว่าลำต้นใต้ดินและรากใช้เป็นยาบำบัดโรคบางชนิด เช่น ขับปัสสาวะ เยื่อ (pulp) ของต้นกกช้างนำมาใช้ทำใยเทียม (rayon) และกระดาษได้ มีเส้นใย (fibre) ถึงร้อยละ 40 เส้นใยนี้มีความชื้นร้อยละ 8.9 เซลลูโลส (cellulose) ร้อยละ 63 เฮมิเซลลูโลส (hemicellulose) ร้อยละ 8.7 ลิกนิน (lignin) ร้อยละ 9.6 ไข (wax) ร้อยละ 1.4 และเถ้า (ash) ร้อยละ 2 เส้นใยมีสีขาวหรือน้ำตาลอ่อน นำมาทอเป็นผ้าใช้แทนฝ้ายหรือขนสัตว์ สามารถนำมาใช้เป็นพืชคลุมดิน เพื่อลดการพังทลายของหน้าดิน เนื่องจากมีระบบรากที่ดี
กกช้างมีปริมาณโปรตีนและคาร์โบไฮเดรตค่อนข้างสูง กากที่เหลือจากการสกัดเอาโปรตีนและคาร์โบไฮเดรตออกแล้วใช้แบคทีเรียที่ไม่ใช้ออกซิเจน (anaerobic bacteria) ย่อย จะให้แก๊สมีเทน (methane) ซึ่งใช้เป็นเชื้อเพลิงได้ ผลของกกช้างมี long chain hydrocarbon 2 ชนิด คือ pentacosane 1-triacontanol สารพวก phytosterol 2 ชนิด คือ B - sitosterol และ B-sitosteryl-3-0-B-D-glucopyranoside กกช้างสามารถกำจัดไนโตรเจนจากน้ำเสียในที่ลุ่มต่อไร่ได้ถึง 400 กก. ต่อปี และสามารถดูดเก็บโพแทสเซียมต่อไร่ได้ถึง 690 กก. ต่อปี จึงเป็นพืชอีกชนิดหนึ่งที่จะมีบทบาทเป็นพืชเศรษฐกิจในอนาคต
ธูปฤๅษีจัดเป็นชนิดพันธุ์ต่างถิ่นที่เข้ามาแพร่ระบาดรุกรานจนก่อให้เกิดความเสียหายต่อระบบนิเวศในประเทศไทย มีเขตการกระจายพันธุ์ในประเทศไทยทั่วทุกภาค พบในที่ลุ่มทั้งน้ำจืดและน้ำเค็ม ผลเสียที่เกิดจากธูปฤๅษีต่อสภาพแวดล้อม ทำให้เกิดน้ำเสียในแหล่งน้ำต่าง ๆ ส่งกลิ่น​เหม็นไปรอบ ๆ สร้างความรำคาญแก่ผู้สัญจร และผู้อยู่อาศัยบริเวณนั้น ขึ้นอย่างหนาแน่นปกคลุมเนื้อที่ได้มาก ทำให้มีลักษณะเป็นที่รก และสกปรกทำให้สัตว์มีพิษเข้าไปอาศัยอยู่ได้ เป็นแหล่งหลบซ่อนอาศัยของโรค แมลง และศัตรูพืช แย่งน้ำและอาหารจากพืชปลูก ทำให้ผลผลิตและคุณภาพผลผลิตลดลง นอกจากนี้ ยังทำให้แหล่งน้ำตื้นเขิน รากและซากธูปฤๅษีทับถมกันแน่น สัตว์น้ำไม่สามารถอาศัยอยู่ได้ และเมื่อทับถมไปนาน ๆ จะทำให้เกิดน้ำเสีย น้ำเน่า ขาดออกซิเจน สัตว์น้ำก็จะตาย และเนื่องจากธูปฤๅษีขึ้นปกคลุมอยู่อย่างแน่นทึบ ทำให้พรรณพืชดั้งเดิม เช่น กกและหญ้าหลายชนิด ไม้ล้มลุก รวมทั้งไม้พุ่มที่ขึ้นตามริมน้ำหรือที่ชื้นแฉะขาดแสงไม่สามารถแข่งขันได้และค่อย ๆ สูญหายไปจากพื้นที่
หน่วยเอสไอ
นิโกล่า อโมรูโซ่
เปาโล ดิ คานิโอ
ระบบหน่วยระหว่างประเทศ
ฟรานเชสโก ต๊อตติ
ฟาบิโอ บอรินี่
มัสซิโม ออตโด
มาร์ค ยูเลียโน่
ลุยจิ ดิ เบียโจ้
ลุยจี ดี บีอาจีโอ
วินเชนโซ่ มอนเตลล่า
อันโตนิโอ คาสซาโน่
อัลแบร์โต อากวิลานี่
อเลสซานโดร คอสตาคูร์ตา
อเลสซานโดร เดล ปีเอโร
อเลสซานโดร เนสตา
เอ็นริโก้ เคียซ่า
คริสเตียน วิเอรี่
มาร์เชลโล ลิปปี้
ซัลวาโตเร่ เบอร์รูนี่
นิธิพร มั่นนาค